ચેન્નાઈ- ભારતની સૌપ્રથમ મલ્ટી વેવલેન્થ સંચાલિત વેધશાળા એસ્ટ્રોસેટે એક ખાસ ગેલેક્સી સમૂહનો ફોટો કેદ કર્યો છે. આ ગેલેક્સી સમુહ પૃથ્વીથી લગભગ 80 કરોડ પ્રકાશવર્ષ દૂર છે. જેને એબેલ-2256 નામ આપવામાં આવ્યું છે. જેમાં ત્રણ અલગ અલગ ગેલેક્સી સમૂહનો સમાવેશ થાય છે. જેનો એકબીજામાં વિલય થયો છે. આ ત્રણ મુખ્ય ગેલેક્સીઓમાં 500થી વધુ અન્ય નાનીમોટી ગેલેક્સીઓ આવેલી છે. જે આપણી આકાશગંગા ગેલેક્સી કરતાં 100 ગણી મોટી છે અને જેનું વજન પણ 1500 ગણું વધારે છે. આ અંગેની માહિતી આપતા ઈસરોએ જણાવ્યું કે, ‘આ એસ્ટ્રોસેટ ફોટો ઓફ ધ મંથ’ છે. વધુમાં ઈસરોએ જણાવ્યું કે, આ ગેલેક્સીને વિશ્વના તમામ દરેક રેડિયો ટેલિસ્કોપમાં પ્રતિબિંબિત કરવામાં આવી છે.